ตลาดพร้อมรับมือยุบปชป.
ตลาดพร้อมรับมือยุบพรรค-แนะเก็บหุ้นพื้นฐานดี
30 พ.ย. 2553

ตลาดพร้อมรับมือยุบพรรค-แนะเก็บหุ้นพื้นฐานดี
นายจรัมพร   โชติกเสถียร กรรมการและผู้จัดการตลาดหลักทรัพย์   เปิดเผยว่าการลงทุนในตลาดหุ้นวันนี้จะผันผวน จากกรณีที่ศาลรัฐธรรมนูญมีการนัดฟังคำแถลงปิดคดียุบพรรคประชาธิปัตย์(ปชป.)ซึ่งในการลงทุนนักลงทุนจะต้องระมัดระวังและให้นักลงทุนยึดการลงทุนในหุ้นที่มีพื้นฐานดี มีการเติบโตของอัตรากำไรอย่างต่อเนื่องและมีกาารจ่ายปันผลดี ซึ่งน่าจะเป็นการลงทุนที่มีความปลอดภัย   
อย่างไรก็ตามในส่วนของตลาดหลักทรัพย์นั้นมีมาตรการพร้อมในการรับมือหากดัชนีตลาดหุ้นมีการปรับตัวลดลงอย่างรุนแรงจากการพิจารณาคดียุบพรรคพร้อมอยู่แล้วเช่นในกรณีที่ดัชนีตลาดหุ้นลดลงเกิน 3-5% ก็จะมีการหารือกันทางโทรศัพท์กับหน่วยที่ที่เกี่ยวข้องที่สำคัญ เช่นธนาคารแห่งประเทศไทย(ธปท.)  สำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เพื่อรับความคิดเห็นร่วมกันทั้งหมกก่อนที่จะนำมาตรการมาใช้ส่วนมาตรการที่นำมาใช้ก็ขึ้นอยู่กับข้อมูลและผลที่จะเกิดขึ้น
นายจรัมพรกล่าวว่า ยอมรับว่าตลาดหุ้นไทยมีความมั่งคงและมีพื้นฐานที่ดีเห็นได้จากช่วงเช้าที่ดัชนีลงไปติดลบกว่า 6จุดแต่สุดท้ายก็สามารถปรับตัวขึ้นมายืน และติดลบเล็กน้อย น่าจะมาจากการที่บริษัทจดทะเบียน(บจ.)มรอัตราการเติบโตของกำไรในช่วงไตรมาส3กว่า 20%เมือ่เปรียบเทียบกับงวดเดียวกันของปีก่อน
ด้านมนตรี ศรไพศาลประธานเจ้าหน้าที่บริหาร บล.กิมเอ็ง(ประเทศไทย)กล่าวว่า  ผลการตัดสินของศาลรัฐธรรมมูญในคดียุบพรรคปชป.ต่อการลงทุนในตลาดหุ้นไม่น่าจะกระทบรุนแรงเพราะหากดูในหลายๆคดีทีผ่านมาจะเห็นว่าคำตัดสินของศาลมีความชัดเจนและเชื่อว่าประชาชนจะเข้าใจและยอมรับกับคำตัดสินที่เกิดขึ้นและขณะนี้มองว่าสังคมไทยได้ก้าวผ่านความขัดแย้งมามากแล้วเห็นได้จากในเหตุการอุทกภัยทีผ่านมาที่คนไทยร่วมด้วยช่วยกันในการแก้ไขปัญหา นอกจากนี้ยังมองว่าปัจจัยลบที่จะเกิดขึ้นกับตลดาหุ้นคือความขัดแย้งของ 2เกาหลีมากกว่าและคนไทยน่าจะเอาบทเรียนของเกาหลีในการนำมาใช้กับประเทศไทย